Publication: Magyar Közlöny
Issue: MK-2002-127 (Year: 2002, Number: 127)
Era: 1990-2004
Section: a 20/2002. (X. 4.) NKÖM rendelethez
Paragraph Index: 318

6. Leírás, használat/tartalom* Bejegyzésénél az I. fejezetben leírtakon túl kívánatos a tárgy alakjának, színének feltüntetése is. Ha a mûtárgy jelzett, a jelölés (szignó stb.) szövege és helye szintén ebbe a rovatba kerül. Amennyiben a leírás logikája megkívánja, az „Anyag” és a „Technika” rovatok bejegyzéseit — az ottani beíráson kívül — összefüggéseiben itt is rögzíteni lehet. Például: Diófa borítású emeletes szekrény tiszafa és jávorfa berakással, vésett sárgaréz veretekkel. Négy lapított pogácsalábon áll. Homloklapja hullámosan hajlított. Alsórésze három fiókos. Felsõ része négy esztergályozott lábon áll. Közepén ajtós fülke, az ajtón barokk vonalú berakás. Két oldalán 3—3 fiók. A fiókokon szalagos berakás, vésett, sárgaréz kulcslyuk-pajzsok, veretek. Hat karélyos mellcsat, aranyozott ezüst. Középsõ részében szenteket ábrázoló szobrocskák. A karélyok mezõben áttört indás és alakos díszítményûek, elszórtan gyöngyös, ékköves és zománcos virágdíszekkel. Jelzése: T.B.

Source: https://magyarkozlony.hu/hivatalos-lapok/f704f2a6174736fa277f7b38836e74fff1df11ff/dokumentumok/00187a2030ce29e7a309266e1e41a495c69fcc25/letoltes